**2019-жылы жазгы айдап себүү жумуштарынын жыйынтыгы тууралуу МААЛЫМАТ**

**Агроөнөр жай комплекси чөйрөсүндө ченемдик укуктук актыларды иштеп чыгуу**

2019 – жылдын 1 – январынан 1 – октябрына чейинки мезгилдеДыйканчылык, үрөн чарбачылык жана органикалык айыл чарбасын өнүктүрүү бөлүмү тарабынан төмөнкү ЧУА иштелип чыкты жана КР Өкмөтүнө кароого киргизилди.

*Кабыл алынган ЧУА:*

- 2019-жылдын 2-февралындагы № 22 “Үрөнчүлүктөгү мамлекеттик дотация жөнүндө” КР Мыйзамы;

- 2019-жылдын 5-мартындагы № 32 "Үрөн жөнүндө" Кыргыз Республикасынын Мыйзамына өзгөртүүлөрдү киргизүү тууралуу” КР Мыйзамы;

- 2019-жылдын 18-майынын № 65 “Кыргыз Республикасындагы органикалык айыл чарба өндүрүшү жөнүндө” КР Мыйзамы

- КР Өкмөтүнүн 2019-жылдын 2-августундагы № 397 "Үрөнчүлүктөгү мамлекеттик дотация жөнүндө" Кыргыз Республикасынын Мыйзамын ишке ашыруу боюнча чаралар тууралуу" токтому

- КР Өкмөтүнүн 2019-жылдын 2-августундагы № 398 "Кыргыз Республикасынын Өкмөтүнө караштуу Органикалык айыл чарба өндүрүшүн өнүктүрүү боюнча координациялык кеңеш жөнүндө" токтому

- КР Өкмөтүнүн кант кызылчасын ташуу үчүн темир жол тарифтери тууралуу 2019-жылдын 22-августундагы № 312 буйругу;

- [КР Өкмөтүнүн 2019-жылдын 24-сентябрындагы № 353-б “Кыргыз Республикасынын Өкмөтүнүн 2019-жылдын 1-февралындагы № 10-б буйругуна өзгөртүү киргизүү жөнүндө” буйругу](http://cbd.minjust.gov.kg/act/view/ky-kg/217561);

- КР Премьер – министринин 2018-жылдын 19-ноябрындагы № 693 (Кыргыз Республикасынын органикалык айыл чарба продукциясын экспорттоо потенциалын өнүктүрүү жана жогорулатуу программасынын долбоорун иштеп чыгуу боюнча ведомстволор аралык жумушчу топ түзүү) буйругу күчүн жоготкондугу жөнүндө КР Премьер-министринин 2019-жылдын 29-августундагы № 481 буйругу

*Иштелип чыгып жана макулдашууга жөнөтүлгөн ЧУА долбоорлору:*

- “КР үрөнчүлүк чарбалары жөнүндө жобону бекитүү тууралуу” КР Өкмөтүнүн токтом долбоору

- Кыргыз Республикасынын Өкмөтүнүн 2008-жылдын 30-декабрындагы № 735 "Кыргыз Республикасынын Салык кодексинин 98, 242, 255, 257, 258, 280, 281, 287 жана 295-беренелеринин жана "Кыргыз Республикасынын Салык кодексин колдонууга киргизүү жөнүндө" Кыргыз Республикасынын Мыйзамынын 11-беренесинин талаптарын ишке ашыруу боюнча чаралар жөнүндө" токтомуна өзгөртүүлөрдү киргизүү тууралуу” КР Өкмөтүнүн токтом долбоору;

-Кыргыз Республикасынын Өкмөтүнө караштуу Мамлекеттик материалдык резервдер фонду аркылуу азык картошкасын сатып алуу тууралуу КР Өкмөтүнүн буйрук долбоору;

*Иштелип жаткан ЧУА:*

- Органикалык айыл чарба продукциясын өндүрүүнүн эрежелери жөнүндө жобонун долбоору;

- Органикалык продукция өндүрүүчүлөрүнүн бирдиктүү мамлекеттик реестринин эрежелери жөнүндө жобонун долбоору;

- Органикалык өндүрүштөгү продукцияны маркалоо, топтоо, таңгактоо, ташуу жана сактоо эрежелери жөнүндө жобонун долбоору.

Кыргыз Республикасынын Айыл чарба, тамак-аш өнөр жайы жана мелиорация министрлиги Кыргыз Республикасынын Өкмөтүнүн 2019-жылдын 1-февралында кабыл алынган № 10-б буйругуна ылайык, жазгы-талаа иштерин өз убагында уюшкандыкта өткөрүү боюнча облус, райондордогу түзүлгөн штабдар тарабынан зарыл чаралар көрүлдү.

Министрликтин атайын буйругу менен жер-жерлерге жазгы-талаа жумуштарына жооптуу болуп министрликтин жетекчилери бекитилди.

2018-жылдын ноябрынан тартып республиканын бардык аймактарында дыйкан-фермерлерге түшүндүрүү боюнча атайын окуу семинарлары өткөрүлдү.

Министрлик, Өкмөттүн облустардагы ыйгарым укуктуу өкүлү менен биргеликте **биринчиден**, акыркы жылдагы дыйканчылык тармагына анализ жүргүзүп, 2019-жылга карата аймактар боюнча рентабелдүү көп киреше берүүчү экспортко багытталган өсүмдүктөрдү, рыноктук конъюнктураны жана дыйкандардын каалоолорун эске алуу менен себүү түзүмдөрүн оптималдаштырып, айыл чарба өсүмдүктөрү адистештирилип дыйкандарга сунушталды.

**Экинчиден, адистештирүүдө** тамчылатып сугаруу системасын киргизүү менен пайдаланылбай калган айдоо жерлерин өздөштүрүүнүн эсебинен мөмө – жемиш ( алма, алмурут, өрүк, кара-өрүк, алча, кулпунай, малина, карагат ж.б.) өсүмдүктөрүн өндүрүүнү өнүктүрүүгө өзгөчө көңүл бурулууда.

Кыргыз Республикасынын Өкмөтүнүн тапшырмаларына ылайык, топурактын күрдүүлүгүн сактоо жана жер которуштуруу боюнча шарттарды түзүү максатында, республиканын айдоо жерлеринин жалпы аянтынын 25-30 % чейин көп жылдык чөп жана тоют өсүмдүктөрүнүн айдоо аянты түзөт. Айдоо аянтынын структурасын түзүүдө негизги милдет катары аталган салыштырма салмакты камсыздоо болуп эсептелет.

Республика боюнча быйылкы жылы айыл чарба өсүмдүктөрүнүн себүү структурасы **1216,7 миң га** түзүлүп, иштетилбей калган жерлердин **1,8 миң га** аянты өздөштүрүлдү.

2019-жылы жаз эрте келип, жазгы-талаа жумуштары мөөнөтүнөн мурда эрте башталышы жана республиканын аймактарында апрель, май айларында жааган жамгырга карабай жаздык-талаа жумуштарынын жүрүшү былтыркы жылга караганда бир топ жогору болуп, жазгы себүү 743,4 миң гектар жерге жүргүзүлдү. Жазгы-талаа жумуштары биринчилерден болуп, 12-февралда Ош облусунун Араван районунда башталды.

Кыргыз Республикасынын Өкмөтүнүн облустардагы ыйгарым укуктуу өкүлдөрү тарабынан берилген ыкчам маалыматтарга ылайык, облустарда айдап себүү иштери өз убагында аяктады.

Жаздык буудай 126,1 миң га аянтка себилип, өткөн жылга салыштырмалуу 17,5 миң га жер аянтка азыраак себилген.

Быйылкы жылы жаздык арпанын себүү аянты жогорулап, 192,5 га жерге аянтына себилди, же 108,4 % түзүп, өткөн жылга салыштырганда 14,7 миң га көп.

Өткөн жылга салыштырмалуу дандык жүгөрү 106,4 миң га көп себилди, же 101,3 % түзүп, 2018-жылга караганда 1,3 миң га көп. Ош, Жалал-Абад, Талас жана Чүй облустарынын чарба субьектери дандык жүгөрүнү көрсөтүлгөн тапшырмага караганда көп себишти.

Республика боюнча чанактуу өсүмдүктөр 62,2 миң га себилип, же тапшырма 100,9 % аткарылып, өткөн жылга карата 0,6 миң га жогору. Ошондой эле, техникалык өсүмдүктөрдү себүү жогорку деңгээлде жүрүп, 24,4 миң га пахта эгилип,же 106,0 % түзүп, өткөн жылга караганда 1,4 миң га көп себилди. Ал эми, кант кызылча 14,4 миң га жерге себилип же 88,5 % түзүп, өткөн жылга караганда 1,8 миң га аз себилди.

Тамекинин көчөтүн тигүү тапшырмасы боюнча 900 га болсо, учурда 366 га себилип, же 52,6 % гана түздү. Анткени, тамекинин дүйнөлүк рыноктогу суроо-талабынын кескин төмөндөшүнө байланыштуу болууда.

Май өсүмдүгүн себүү тапшырмага карата 86,9 % аткарылды, же 26,0 миң га себилип, өткөн жылдын деңгээлине караганда 3,9 миң га аз болду.

Тапшырмага ылайык, картошканын себүү аянты 81,2 миң га түзсө, анын 79,2 миң га отургузулуп, же 93,8 % түзүп, же өткөн жылга караганда 5,2 миң га аз. Мындай көрүнүш картошканын былтыркы жылдын түшүмүнө болгон баалардын төмөн болушу менен түшүндүрүлөт.

Жашылчанын себүү аянты тапшырма боюнча 52,2 миң га түзсө, анын 53,4 миң га себилди, же тапшырма 102,7 % аткарылды.

Бахча өсүмдүгү тапшырма боюнча 11,4 миң га жер аянтына олтургузуу күтүлсө, 10,9 миң га олтургузулуп, же 97,2 % түзүп, өткөн жылдын деңгээлинде болду.

Быйылкы жылы катуу жааган жамгырдын эсебинен жердин нымдуулугу көп болуп, кээ бир айыл чарба өсүмдүктөрү убагында себилбей калып, айрым айыл чарба өсүмдүктөрүн себүү мөөнөтүнө терс таасирин тийгизди.

Ошол эле учурда, 2019 - жылы буудайдын айдоо аянты 13,7 миң га кыскарды, өзгөчө түшүмдүүлүгү төмөн аймактарда. Республиканын тоолуу жана бийик тоолуу аймактарында арпанын, жүгөрүнүн жана көп жылдык чөптөрдүн 145,5 миң га, 1,3 миң га жана 7,8 миң га себүү аянттары жогорулады.

Негизинен дан эгиндеринин аянттарынын кыскарышынын эсебинен жашылча, техникалык , чанактуулардын (соя, чечевица, маш буурчак, нокот), ошондой эле, тоют өсүмдүктөрдүн аянттары көбөйтүлдү.

Быйылкы жылы жазгы талаа жумуштарын жүргүзүү учурунда республиканын фермерлери менен дыйкандары агротехникалык мөөнөттөрдү сактоо менен жазгы себүүнү ийгиликтүү аяктоо үчүн зарыл болгон көлөмдө үрөн, күйүүчү-майлоочу материалдар жана минералдык жер семирткичтер менен өз убагында камсыздалды.

Ошону менен бирге, Кыргызстанда жогорку азыктуу сорттордун үрөндөрүн өз алдынча өндүрүү көлөмү жана наркы боюнча ички керектөөнү канааттандырбайт. Себүү материалынын рыногу үрөндөрдүн сапатынын өсүшүнө начар багытталган.

Ошол эле учурда, республиканын айрым райондорунда айдоо аянттарын кыскартуу менен байланышкан бир катар терс тенденцияларды белгилей кетүү керек. Алсак, Баткен облусунда жалпысынан айдоо аянтынын бир аз өсүшү байкалган. Ал эми, Баткен районунда 128 жана Кадамжайда 122 га айдоо аянтка кыскарып кеткен. Мындай терс көрсөткүчтөр Жалал-Абад облусунда орун алган, тактап айтканда, Ала-Бука районунда айдоо аянты 733га азайып кетсе, Сузак районунда айдоо аянты өткөн жылга карата 416 га төмөндөгөн.

Эң чоң терс көрүнүш (-380 га) Ысык-Көл облусунда байкалган, бул жылы Жети-Өгүз районунда өткөн жылга карата 1386 га айдоо аянтын төмөндөтүп жиберишкен.

2018-жылга карата айдоо аянттарын көбөйтүү планында жогорку көрсөткүч, республиканын масштабында, Нарын облусунда катталган (+946 га). Анткени менен, Ак-Талаа районунда айдоолордун (-170 га) азайганы байкалган.

*Айдоо аянттарын көбөйтүүнүн жогорку көрсөткүчтөрү Ош облусунда да белгиленген (+415). Ошол эле учурда, бул жогорку көрсөткүчтүн потенциалдуу мүмкүнчүлүгү төмөн болуп, Өзгөн районунда 340 га айыл чарба өсүмдүктөрүнүн аянттарынын азайышына алып келген табигый мүнөздөгү шарттардан улам пайда болгон.*

Талас облусунун Манас жана Талас райондорунда айдоо аянттары 45 жана 111 га кыскаргандыктан, өткөн жылдын деңгээлине жеткен эмес.

Чүй облусунун Сокулук району да айдоо аянттарын 39 гектарга чейин кыскартышкан.

Айдоо аянттарынын кыскаруу фактысы белгиленген программалык көрсөткүчтөргө жетишүүгө терс таасирин тийгизди. Бул райондук агрардык өнүктүрүү башкармалыктарынын өз учурунда чара көрбөгөн тартиптик жоопкерчилигин белгилөөгө негиз болуп эсептелет.

2019-жылы пайдаланылбаган айдоо аянт 63,3 миң гектарды түзүп, же өткөн жылга салыштырганда 4,0 миң гектарга азайган. Анын жалпы аянтынын пайдаланылбаган айдоо үлүшү 4,9 % га чейин төмөндөдү.

Бардык пайдаланылбай калган айдоо аянттарынын ичинен, Нарын облусунун үлүшүнө-20,1%,Талас – 18,2%, Жалал-Абад – 15,3%, Баткен – 15,1%, Ысык-Көл-11,4%, Ош – 9,2% жана Чүй – 7,8%.

Жалпысынан жаңы жерлерди өздөштүрүү боюнча оң көрсөткүчкө карабастан, республиканын бир катар райондорунда пайдаланылбаган айдоо жерлердин аянтын көбөйтүү боюнча тескери тенденция байкалган. Мындай райондорго төмөнкүлөр кирет:

1. Баткен облусунун:

* Баткен районунда пайдаланылбаган айдоо аянты 129 га жана Кадамжай районунда 133 га көбөйгөн;

1. Жалал-Абад облусунун:

* Сузак районунда пайдаланылбаган айдоо аянт 453 га жогорулаган;

1. Нарын облусунун:

-Ак-Талаа району боюнча пайдаланылбаган айдоо аянт 107 га;

4) Талас облусунда:

- Талас району боюнча пайдаланылбаган айдоо аянт 149 га көбөйгөн.

**Пайдаланылбаган айдоо жерлердин негизги себептери болуп:**

* катуу кайрак жерлер – 31,7 миң га ( 50,1% бардык пайдаланылбаган айдоолор);
* алыскы жана таштуу жерлер – 10,2 миң га (16,1%);
* суу жетпеген жерлер жана чарба ичиндеги сугат тармагынын бузуктугу – 11,1 миң га (17,5%);
* шордуу жана саздак жерлер – 2,8 миң га (4,4%);
* калктуу конуштарды кеңейтүүгө – 3,0 миң га (4,8%).

**Айыл чарба өсүмдүктөрүнүн оруп жыйноо иштеринин 2019-жылдын**

**9 айынын жыйынтыгы боюнча**

**МААЛЫМАТ**

Үстүбүздөгү жылы жетишилген жогорку өндүрүштүк көрсөткүчтөр республиканын дыйкандарына жана фермерлерине даректүү мамлекеттик колдоо масатында "Айыл чарбасын каржылоо-7" программасы боюнча жеңилдетилген акчалай насыялар берилип, ошондой эле, узак мөөнөткө лизинг боюнча айыл чарба техникаларын, мамлекеттик үрөн фондусунда топтолгон кылкандуу дан эгиндердин үрөнүн пайызсыз товардык насыя аркылуу бөлүштүрүү жана айылдык товар өндүрүүчүлөрүнө себүү жана жыйноо иштерин өткөрүүдө материалдык-техникалык ресурстары менен камсыздоо иштери жакшыртылды.

2019-жылдын 27-сентябрына карата 9849 насыя берилип, жалпы суммасы 4903961,7 миң сомду түздү, анын ичинен, дыйканчылык боюнча 2807 насыя (жалпы суммасы 1099364,0 миң сом), мал чарбасы боюнча 6741 насыя (жалпы суммасы 2610746,5 миң сом) жана кайра иштетүү тармагы боюнча 301 насыя (жалпы суммасы 1193851,4 миң сом) берилди.

Чүй облусу боюнча 2048 насыя, жалпы суммасы 1679653,9 мин сом, анын ичинен, 572 насыя дыйканчылык тармагына (жалпы сумма 357951,5 миң сом).

Ысык-Көл облусу боюнча 1558 насыя, жалпы суммасы 588963,2 миң сом, анын ичинен, 534 насыя дыйканчылык тармагына (жалпы сумма 165827,2 миң сом).

Талас облусу боюнча 1052 насыя, жалпы суммасы 347233,2 миң сом, анын ичинен, 369 насыя дыйканчылык тармагына (жалпы сумма 78076,8 миң сом).

Нарын облусу боюнча 941насыя, жалпы суммасы 383122,0 миң сом, анын ичинен, 245 насыя дыйканчылык тармагына (жалпы сумма 58061,0 миң сом).

Жалал-Абад облусу боюнча 2004 насыя, жалпы суммасы 895191,5 миң сом, анын ичинен, 490 насыя дыйканчылык тармагына (жалпы сумма 187857,6 миң сом).

Ош облусу боюнча 1487 насыя, жалпы суммасы 756709,5 миң сом, анын ичинен, 371 насыя дыйканчылык тармагына (жалпы сумма 184835,5 миң сом).

Баткен облусу боюнча 768 насыя, жалпы суммасы 253088,4 миң сом, анын ичинен, 226 насыя дыйканчылык тармагына (жалпы сумма 66764,4 миң сом).

Айыл чарба өсүмдүктөрүн өстүрүүнүн заманбап прогрессивдүү технологияларын жайылтуу жана түшүмдүүлүктү жана дүң жыйноону жогорулатуу үчүн жогорку түшүмдүү жаңы сортторду жана гибриддерди пайдалануу максатында, республиканын бардык региондорунда республикалык, облустук жана райондук масштабдагы тийиштүү окутуу иш-чаралары өткөрүлдү.

Кыргыз Республикасынын Өкмөтүнүн 2019-жылы 1-февралында кабыл алынган № 10-б буйругуна ылайык, буудай өстүргөн республиканын айылдык товар өндүрүүчүлөрүн колдоо максатында, Кыргыз Республикасынын Өкмөтүнө караштуу Мамлекеттик материалдык резервдер фондусуна министрлик тарабынан түзүлгөн квотанын негизинде айылдык товар өндүрүчүүлөрдөн 15 миң тонна аштык буудай даны сатып алынат. 2019-жылдын 14-октябрына 3762,15 тонна буудай даны сатып алынды, анын ичинен, Чүй облусу – 3117,87 тонна, Жалал-Абад облусу – 185,67 тонна, Ош облусу – 355,41 тонна жана Нарын облусу 103,2 тонна.

Кыргыз Республикасынын Өкмөтүнүн облустардагы ыйгарым укуктуу өкүлчүлүктөрүнүн маалыматтарына ылайык, оруп жыйноо иштери республиканын бардык облустарында аяктап калды. Ошондой эле, башка айыл чарба өсүмдүктөрү да жыйналып жатат.

Бардык чарба субъектилеринин оруп жыйноо иштеринин жүрүшү боюнча күйүүчү-майлоочу материалдарына болгон муктаждыктары жана керектөөлөрү камсыз кылынды жана базар баалары 2018-жылдын деңгээлинен ашып кеткен жок.

Быйылкы жылдын 1-октябрына карата берилген маалымат боюнча 444,2 миң га кылкандуу дан өсүмдүктөрүнүн аянты жыйналды, же программанын 99,5% түздү. Бүгүнкү күндө талааларда 692 даана дан комбайндары, анын ичинен 318 – Ысык-Көл облусунда иштелип жатат. Андан тышкары, 79 комбайн башка региондордон алынып келинди, анын ичинен 73 – Ысык-Көл облусуна таандык.

Республика боюнча дан өсүмдүктөрүнүн орточо түшүмдүүлүгү 40,4 ц/га түздү же былтыркы жылга салыштырмалуу 11,0 ц/га жогору болду, дүң жыйымы 1795,2 миң тоннаны түздү же 2018-жылга салыштырмалуу 157,9 миң тоннага көп жыйналды.

Буудайдын 239,8 миң га аянты жыйналды, бул тапшырманын 99,9% түздү, орточо түшүмдүүлүк 27,0 ц/га, 2018-жылдын деңгээлинен 1,5 ц/га көп болду. Арпанын 204 миң га аянты жыйналды, бул 99% түздү, орточо түшүмдүүлүгү 24,5 ц/га, былтыркы жылдан 1,6 ц/га көбүрөөк жыйналды.

Буудайдын дүң жыйымы республика боюнча 646,6 миң тоннаны түзүп, былтыркы жылдын ушул мезгилине караганда 17,9 миң тоннага көп жыйналды. Орточо түшүмдүүлүк боюнча жакшы жыйынтыкты Жалал-Абад облусу көрсөттү, ар бир гектарынан – 33,3 центнерден, же 2,5 ц/га көп болуп, оруп жыйноо иштери толугу менен 100,0% аткарылды.

Чүй облусунда дан эгиндеринин оруп жыйноо иштери аягына чыкты. Республика боюнча буудайдын айдоо аянтынын 43,5%, ал эми арпанын 57,3% Чүй облусунда жайгашкан.

Чүй облусунда буудай 106,6 миң га аянттан жыйналып, орточо түшүмдүүлүк 28,6 ц/га түздү, же 2018-жылга салыштырмалуу 2,7 ц/га көп жыйналды. Дүң жыйым – 305,0 миң тонна, өткөн жылга караганда 22,2 миң тоннага көп болду.

Арпанын түшүмдүүлүгү боюнча жакшы көрсөткүчтү Чүй облусунун дыйкандары көрсөттү, анын орточо түшүмдүүлүгү – 26,4 ц/га түздү, 108,9 миң га аянттан жыйналды же программанын 99,7 % түздү. Арпанын дүң жыйымы республика боюнча 499,7 миң тонна жыйналып, былтыркы жылдан 83,1 миң тоннага көбүрөөк болду.

Суусамыр айыл аймагында 6193 га жер аянтына арпа себилди.2019-жылдын 3 - 9-сентябрына карата арпа 1684 га аянттан жыйналды. Түшүмдүүлүк 28ц/га болуп, дүң жыйым 4715 тоннаны түздү. 2019-жылдын 9-10 сентябрында катуу жамгыр карга айланып, аймак боюнча оруп жыйноо иштери токтотулган. 4509га арпанын аянты кардын алдында калып, 4182 га жер аянты жыйналып, орточо түшүмдүүлүк 10ц/га түзүп, дүң жыйым 4190 тонна болду. Бүгүнкү күнгө карата 369 га жер аянты жыйнала элек. Кыртыштын бетинде топтолгон нымдуулуктун кесепетинен арпанын даны нымдалып, тартылган жыйноочу айыл чарба техникаларын пайдалануу мүмкүн эмес болуп жыйноо иштери токтотулган. Райондук комиссия 10-октябрда жеринде текшерип, арпанын жыйналбай калган аянтын түзүлгөн актынын негизинде жараксыз деп чечим чыгарды.

Өткөн жылга салыштырганда башка дан өсүмдүктөрүнөн дандык жүгөрүнүн жыйноо иштери жогорку темпте жүргүзүлүп, 80,9 миң га жыйналды, же жалпы аянттын 76,1% түздү, 2018-жылга салыштырмалуу 5,7 миң га азыраак жыйналды. Орточо түшүмдүүлүк – 66,5 ц/га, же былтыркы жылдын деңгээлине караганда 2,3 ц/га көп болду. Орточо түшүмдүүлүк – 66,5 ц/га, же былтыркы жылдын деңгээлине караганда 2,3 ц/га көп болду.

Чанактуу өсүмдүктөрү 41,9 миң га аянттан жыйналып, же жалпы жыйналган аянт 67,3% аткарылды. 2018-жылга салыштырганда 2,6 миң га аз жыйналып, орточо түшүмдүүлүк 18,7 ц/га болду, бул өткөн жылдын деңгээлинен 0,7 ц/га жогору. Дүң жыйымдын көлөмү 78,1 миң тоннаны түзүп, өткөн жылкы көрсөткүчкө караганда 2,2 миң тоннага төмөн.

Май өсүмдүктөрү болсо 23,9 миң га аянттан жыйналып, программанын 92,0 % аткарылды, былтыркы жылга салыштырмалуу 3,3 миң га азыраак жыйналды. Орточо түшүмдүүлүк 12,7 ц/га түздү, же былтыркы жылга салыштырганда 0,5 ц/га көп. Ал эми, дүң жыйым 30,2 миң тоннаны түзүп, 2018-жылга салыштырмалуу 2,9 миң тоннага азыраак жыйналды.

Картошканы жыйноо өткөн жылга салыштырмалуу жогорку темпте өттү жана 62,0 миң га аянттан жыйналды же 78,3% түздү, орточо түшүмдүүлүк 162,1 ц/га түзүп, өткөн жылга салыштырмалуу 2,2 ц/га көп жыйналды. Картошканын дүң жыйымы 1005,7 миң тоннаны түзүп, 2018-жылдын деңгээлинен 40,6 миң тоннага азыраак жыйналды. Түшүмдүүлүктүн жогорку көрсөткүчү Чүй облусунда болуп, 10,3 миң га аянтынан жыйналып, орточо түшүмдүүлүк 180,4 ц/га түзүп, өткөн жылга караганда 4,2 ц/га жогору болду.

Кант кызылча 3,1 миң га аянтта жыйналып, тапшырманын 21,6% түздү, орточо түшүмдүүлүк 467,4 ц/га жетип, былтыркы жылга салыштырмалуу 2,1 ц/га көбүрөөк алынды. Дүң жыйымы 145,5 миң тоннаны түзүп, 2018-жылга салыштырмалуу 14,6 миң тоннага көбүрөөк жыйналды.

24,4 миң га аянтка пахта себилип, дүң жыйым 45,6 миң тоннаны түздү, өткөн жылга салыштырганда 3,4 миң тоннага жогору.

0,37 миң га жер аянтына тамеки себилип, дүң жыйым 1,32 миң тоннаны түзгөн, 2018-жылга салыштырмалуу 0,2 миң тоннага жогору.

Баткен, Жалал-Абад, Ош, Талас жана Чүй облустарынын чарба субъектилери жашылча жана бахча өсүмдүктөрүнүн түшүмүн жыйноо боюнча ийгиликтүү иштерди алып барып жатышат.

Республика боюнча жашылчалар 945,5 миң тонна көлөмдө чогултулуп, 2018-жылга караганда 77,4 миң тоннага көп болду, бакча өсүмдүктөрү болсо – 237,7 миң тонна, же 2018-жылга караганда 4,8 миң тоннага аз жыйналды.

Көп жылдык мөмө жемиш өсүмдүктөрүнүн дүң жыйымы 317,4 миң тоннаны түзүп, былтыркы жылдын көрсөткүчтөрүнө салыштырмалуу 18,3 миң тоннага көбүрөөк болду.

Отчеттук мезгилде бардык айыл чарба өсүмдүктөрүнүн түшүмдүүлүгүнүн жалпы республикалык көрсөткүчтөрү 2018-жылдын деңгээлинен ашты.

Отчеттук мезгилде бардык айыл чарба өсүмдүктөрүнүн түшүмдүүлүгүнүн жалпы республикалык көрсөткүчтөрү 2018-жылдын деңгээлинен ашты. Бирок, айрым райондордо 2018-жылга салыштырмалуу айрым айыл чарба өсүмдүктөрүнүн түшүмдүүлүгүнүн төмөндөшү байкалды. Негизги себептери болуп сапаты начар себүү материалдарын колдонуу, жогорку түшүмдүү сортторду колдонбогондугу жана агротехниканы туура эмес пайдалануу. Бул негизинен Нарын облусунун райондоруна тиешелүү. Белгилей кетсек, Жалал-Абад облусунун Тогуз-Торо районунда арпанын түшүмдүүлүгү (-3,1 ц/га), Чаткал районунда май өсүмдүктөрүнүн түшүмдүүлүгү (-2,0ц/га) төмөндөп кеткен.

Ушундай терс көрүнүш буудайдын түшүмдүүлүгү боюнча байкалган. Алсак, Аксы,жана Тогуз-Торо райондорунда түшүмдүүлүк 0,7ц/га, жана 7,8 ц/га төмөндөгөн. Ош облусунун эки районунда, негизинен Кара-Кулжа жана Өзгөндө буудайдын түшүмдүүлүгү 1,5 ц/га жана 1,3 ц/га төмөндөгөн.

Жай ысык, кургакчылык болгондугуна байланыштуу, Баткен облусунун Лейлек районунда бахча өсүмдүгүнүн түшүмдүүлүгү төмөндөп кеткен (-9,4ц/га).

Ал эми пахта боюнча Ош облусунун Араван районунда түшүмдүүлүк 2018-жылы 12,9ц/га, 2019-жылы 11,6 ц/га чейин төмөндөгөн.

*Республиканын бардык региондорунда айыл чарба өсүмдүктөрүн өстүрүүнүн прогрессивдүү технологиялары менен фермерлерди тааныштыруу жана жаңы жогорку түшүмдүү сортторду жана гибриддерди пайдалануу боюнча окутуучу иш-чараларды өткөрүү, ошондой эле, тамчылатып сугаруунун заманбап системасын өндүрүшкө киргизүү боюнча республикалык, региондук жана райондук семинарларды уюштуруу, дыйкан-фермерлердин өндүргөн продукциясын сатууга мүмкүнчүлүк түзүү жана айыл чарба өсүмдүктөрүн өстүрүүнүн заманбап технологиялар жаатындагы түшүмдүүлүктүн жана дүң жыйымдардын өсүшүнө таасирин тийгизди.*

**2020-жылдын түшүмү үчүн күздүк себүү боюнча**

Күздүк өсүмдүктөр эгиндин өндүрүшүн көбөйтүүдө чоң ролду ойнойт. Негизги райондордо жаздыкка караганда күздүк себүүдө түшүмдү жогору алса болот. Негизинен түшүмдүүлүктүн жогору болушу күздүк буудайдын сортторунун суукка, жогорку түшүм берүүчү, шамалга туруктуу болушу эсептелет. Күздүк өсүмдүктөрдүн түшүмдүүлүгүн жогорулатуу жана себүү аянттарын кеңейтүү – данды өндүрүүнү көбөйтүүнүн маанилүү резервдери. Күздүк өсүмдүктөрдүн ролун баалабагандык көп учурда талааны отоо басканда, кыртыштын асылдуулугунун төмөндөшүнө, рентабелдүүлүктүн жана дүң жыйымдын азайышына алып келет.

Күздүк себүүнү өз убагында өткөрүүнүн маанилүүлүгү жаздык себүүгө салыштырмалуу, кылкандуу дан эгиндеринин түшүмдүүлүгүнүн жогорулашы менен түшүндүрүлөт. Күздүк өсүмдүктөр биологиялык артыкчылыктарга ээ: өнүккөн тамыр системасы жана өсүмдүк массасы жогору. Мындан тышкары, кышты жакшы көтөргөн өсүмдүк бат өсөт, ал эми өсүмдүктөрдүн тамырлары жазгы себүүгө караганда 30-40 күнгө эрте болот. Күздүк себүүлөр күзгү-кышкы-жазгы нымдуулукту жакшы сиңирет, азыктандыруучу элементтер жана жарык, отоо чөптөрдүн өсүшүнө тоскоолдук келтирет. Күздүк айдоолордун эрозияга каршы ролу анча маанилүү эмес, жаздыкка караганда шамал жана суу эрозиясынын өнүгүшүнө өбөлгө түзөт.

Үстүбүздөгү жылы республика боюнча 2020-жылдын түшүмү боюнча 149,3 миң га кылкандуу дан өсүмдүктөрү, анын ичинен, 130,0 миң га – буудай жана 19,3 миң га - арпаны себүү белгиленүүдө. 2019-жылдын 11-октябрына карата 16,8 миң га аянтка күздүк себилди, же программа 11,2% аткарылды. Ошондой эле, Чүй облусунда 12,0 миң га, Ысык-Көл облусунда – 1,1 миң га, Талас облусунда – 1,6 миң га, Жалал-Абад облусунда – 0,9 миң га, Ош облусунда – 0,5 миң га жана Баткен облусунда – 0,7 миң га аянтка күздүк кылкандуу дан эгиндери себилди. Республика боюнча 14,5 миң га аянтка күздүк себилди, же программа боюнча 11,2% түздү; күздүк арпа – 2,3 миң га, же программага карата 11.9% түздү. Жалпысынан быйылкы жылы күздүк себүүнү өткөрүүнүн темпи өткөн жылдын ушул эле мезгилине карата жогору.

Ал эми, үрөн менен камсыздоо иштери боюнча 1-октябрга карата 30,0 миң тонна кылкандуу дан эгиндердин үрөнү топтолду, же камсыздоо пайызы 95,8% түздү. 27,4 миң тонна күздүк буудайдын үрөнү топтолуп, же камсыздоо пайызы 95,7%, ал эми күздүк арпанын үрөнү – 2,6 миң тонна, же 97,3% түздү. Күздүк дан эгиндеринин үрөнүн топтоо боюнча эң жогорку көрсөткүчтөр Чүй облусунда белгиленген, камсыздоо деңгээли 99,2% га жеткен.

Күйүүчү-майлоочу материалдар менен камсыз болуу 46% деңгээлинде турат жана туруктуу өсүүдө. Натыйжада, күйүүчү-майлоочу майлардын жетишсиздигине байланышкан көйгөйлөр күтүлбөйт. Быйылкы жылы күздүк себүүнү өткөрүү үчүн айыл чарба техникаларынын даярдыгы 85% -89% түзүп, анын ичинен, тракторлордун даярдыгы 89%, тырмоочтор – 87%, сеялкалар – 85% жана малалар – 91% даяр.

Учурда Кыргыз Республикасынын Айыл чарба, тамак-аш өнөр жайы жана мелиорация министрлиги Кыргыз Республикасынын Өкмөтүнүн облустардагы ыйгарым укуктук өкүлдөрү, райондук мамлекеттик администрациялары менен биргеликте 2020-жылдын түшүмү үчүн айыл чарба өсүмдүктөрүнүн себүү аянттарынын түзүмүн өркүндөтүү боюнча иштерди жүргүзүүдө.

Өсүмдүк өстүрүүчүлүктү өнүктүрүүнүн негизги артыкчылыктарынын санына төмөнкү багыттар кирет:

1. Илимий-изилдөө институттарынын илимий потенциалынын санын көбөйтүү максатында өнүктүрүү жана агрардык сектордо жүргүзүлүп жаткан изилдөөлөрдүн сапатын жогорулатуу, кийин аларды өндүрүшкө киргизүү;

2. Чакан фермердик чарбалар үчүн айыл чарба жаатында билимдерди, илим жана технологияларды өткөрүп берүү системасын түзүү;

3. Айылдык товар өндүрүүчүлөрдүн агробизнести өнүктүрүү үчүн ыңгайлуу чөйрөнү түзүү максатында өсүмдүк өстүрүү жаатында ченемдик укуктук базаны өркүндөтүү;

4. Кооперациянын жана кластеризациянын негизинде майда фермердик чарбаларды бириктирүү аркылуу агроөнөр жай комплексин өнүктүрүүдө интеграциялык процесстерди стимулдаштыруу;

5. Жаратылыш ресурстарын сарамжалдуу пайдаланууга негизделген туруктуу агротехнологияларды ишке киргизүү аркылуу" жашыл " айыл чарбасын өнүктүрүү;

6. Өсүмдүк өстүрүүчүлүк продукцияларын өндүрүүнүн өсүшүн камсыз кылуу, атаандаштыкка жөндөмдүүлүктү жогорулатуу жана экспортту көбөйтүү;

7. Үрөнчүлүктү өнүктүрүү, үрөндүн түшүмдүүлүгүн жогорулатуу жана алардын жеткиликтүүлүгүн жана сапатын арттыруу, Айыл чарба өсүмдүктөрүнүн кургакчылыкка туруктуу жана шорго чыдамдуу сортторун өндүрүүгө киргизүү;

8. Мөмө-жемиш продукциясынын экспорттук жөнөтүүлөрүнүн көлөмүн жогорулатуу үчүн республиканын Ысык-Көл, Ош, Жалал-Абад жана Баткен облустарында ургалдуу багбанчылыкты өнүктүрүү;

9. Кыртыштын күрдүүлүгүн жогорулатуу жана кыртышты шамал жана суу эрозиясынан коргоо максатында республиканын фермердик чарбаларынын арасында агротокойчулуктун ыкмаларын илгерилетүү;

10. Климаттын глобалдуу өзгөргөн шарттарында агроөндүрүчүүлөрдүн тобокелдиктерин азайтуу үчүн агрокамсыздандыруу системасын тезинен иштеп чыгуу жана киргизүү өзгөчө мааниге ээ болот;

1. Өсүмдүктөрдү химиялык жана биологиялык жактан коргоо деңгээлинин жогорулатуу;
2. Жерлердин натыйжалуу күрдүүлүгүн жогорулатуу жана жер фондун сактоо;
3. Экологиялык жактан таза өсүмдүк өстүрүү продукциясын өндүрүүнү өнүктүрүү;
4. Талаа иштеринин механизациялык деңгээлин жогорулатуу үчүн айыл чарба машиналарынын паркын толуктоо жана жаңыртуу;
5. Лизингди өнүктүрүү жана мамлекет – жеке жак өнөктөштүгүнүн негизинде техникалык тейлөөчү жайларды, машина – технологиялык станцияларды түзүү;

**Дыйканчылык, үрөнчүлүк жана**

**айыл чарба органикасын өнүктүрүү**

**бөлүмүнүн башчысы Ж.Жумалиев**